Държавен вестник, бр. 80, 2009 г., стр. 131

БРОЙ  80	
Д Ъ Р Ж А В Е Н  В Е С Т Н И К 	
СТР.  131  
(3) Заличаването се извършва служебно 
от длъжностното лице, а в случаите по ал. 1, 
т. 2, 3 и 4 – след узнаване на обстоятелствата 
и получаване на съответните документи.
(4) Министерството на правосъдието уведо-
мява за заличаването осиновяващия, акреди-
тираната организация и съответната Дирекция 
„Социално подпомагане“. При поискване 
документите се връщат на осиновяващия или 
на посочено от него лице.
(5) В случай че в държавата по обичай-
ното местопребиваване на детето е изпратен 
доклад за осиновяващия, Министерството 
на правосъдието уведомява за заличаването 
компетентния орган на тази държава и изис-
ква връщането на доклада за осиновяващия и 
приложените към него оригинални документи.
Раздел V
Публичен регистър на акредитираните орга­
низации за посредничество при международно 
осиновяване
Чл. 35. (1) В регистъра се вписват само 
акредитирани организации за посредничество 
при международни осиновявания, получили 
разрешение по чл. 116, ал. 1 и 2 СК.
(2) Всяка акредитирана организация се 
вписва в регистъра със свой уникален поре-
ден номер.
(3) За всяка вписана в регистъра акреди-
тирана организация се създава досие, което 
съдържа документите по чл. 5 от наредбата 
по чл. 116, ал. 3 СК. 
(4) Заличаване на акредитирана организа-
ция се извършва в случаите на прекратяване 
или на отнемане разрешението по реда на 
наредбата по чл. 116, ал. 3 СК. 
(5) В регистъра се вписват постъпилите 
предложения за усъвършенстване на орга-
низацията и дейността на акредитираните 
организации, сигналите за нарушения при осъ-
ществяване на тяхната дейност и отправените 
препоръки от министъра на правосъдието.
Чл. 36. Всички досиета се съхраняват 20 
години от датата на архивирането им, след 
което се предават в Националния архивен 
фонд по реда на глава трета от Закона за 
Националния архивен фонд.
ДОПЪЛНИТЕЛНА РАЗПОРЕДБА
§ 1. По смисъла на тази наредба:
1. „Централен орган“ е органът, определен 
по чл. 6 от Хагската конвенция.
2. „Социален доклад за осиновяващия“ е 
докладът по чл. 15 от Хагската конвенция или 
доклад от службата за социална помощ на 
съответната администрация по местожител-
ството на осиновяващия или от чуждестранна 
организация, получила съгласно местното за-
конодателство разрешение за посредничество 
при международни осиновявания, съдържащ 
информация относно самоличността на оси-
новяващия, правоспособността и годността 
му да осиновява, подробна негова характерис-
тика, личното, семейното и здравословното 
му състояние, социалната му среда, услови-
ята на живот, мотивите му за осиновяване, 
неговото семейство, характерните черти на 
децата, за които той би бил подходящ да се 
грижи, както и относно други обстоятелства, 
изисквани от закона. В случаите, когато лице 
с постоянно местопребиваване в Република 
България желае да осинови дете с обичайно 
местопребиваване в чужбина, за социален 
доклад за осиновяващия се счита и докладът 
за социално проучване, изготвен от Дирек-
ция „Социално подпомагане“ по постоянния 
адрес на лицето.
3. „Доклад за детето“ е докладът по чл. 16 
от Хагската конвенция, който съдържа ин-
формация относно самоличността на детето, 
неговата социална среда, социалния му ста-
тус, личностното и семейното му развитие, 
здравословното му състояние, историята на 
неговите заболявания, историята на неговото 
семейство, специалните му нужди, информа-
ция за наличните доказателства за получените 
съгласия относно осиновяването, годността му 
да бъде осиновено и мотивите за решението 
детето да бъде предложено за осиновяване. В 
случаите на осиновяване от лице по чл. 82, 
ал. 2 СК докладът за детето може да бъде 
изготвен от централния орган на съответната 
държава по обичайното местопребиваване 
на детето, от службата за социална помощ 
на съответната администрация по местожи-
телството на детето или от чуждестранна 
организация, получила съгласно местното 
законодателство разрешение за посредничест-
во при международни осиновявания – ако 
детето има обичайно местопребиваване в 
друга държава, или от Дирекция „Социално 
подпомагане“ по настоящия адрес на дете, 
което има обичайно местопребиваване в 
Република България.
ПРЕХОДНИ И ЗАКЛЮЧИТЕЛНИ 
РАЗПОРЕДБИ
§ 2. Наредбата се издава на основание 
чл. 84, ал. 3 от Кодекса на международното 
частно право и чл. 112, ал. 2, т. 3 във връзка 
с чл. 112, ал. 6 и чл. 113, ал. 4 от Семейния 
кодекс и отменя Наредба № 3 от 2003 г. за 
условията и реда за даване на съгласие за 
осиновяване от чужденец на лице – българ-
ски гражданин (обн., ДВ, бр. 82 от 2003 г.; 
попр., бр. 86 от 2003 г.; изм. и доп., бр. 61 
от 2005 г., бр. 6 от 2006 г., бр. 20 от 2008 г., 
бр. 36 от 2009 г.).
§ 3. Изпълнението на наредбата се възлага 
на министъра на правосъдието. 
§ 4. Наредбата влиза в сила от 1 октом­
ври 2009 г.
За министър: Ж. Петрова